Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Με συντεταγμένο και συγκροτημένο τρόπο η κυβέρνηση και ο κρατικός μηχανισμός επιχειρούν να αναχαιτίσουν τηνπου συνιστούν οι σχεδιασμοί της «εργαλειοποίησης» των μεταναστευτικών ροών που έχει θέσει σε εφαρμογή το καθεστώς Ερντογάν σε μια απέλπιδα προσπάθεια να διασκεδάσει τις εντυπώσεις για το «Βατερλώ» στο οποίο οδηγούνται τα υπερφίαλα επεκτατικά όνειρα της Άγκυρας.Με κινήσεις τόσο στο επιχειρησιακό, όσο και στο διακηρυκτικό επίπεδο, αλλά και στο διπλωματικό πεδίο,και ο πρωθυπουργός Κυριάκος Μητσοτάκης που ενεπλάκη ο ίδιος προσωπικά στη διαχείριση του μεγαλύτερου προβλήματος που αντιμετωπίζει η χώρα τους τελευταίους μήνες, έστειλαν παντού μήνυμα για τη αλλαγή της -παθητικού τύπου- πολιτικής για το Μεταναστευτικό που χάραξε η προηγούμενη κυβέρνηση, καλωσορίζοντας τους πάντες, ανεξαρτήτως αν ήταν πρόσφυγες που δικαιούνταν διεθνούς προστασίας, οικονομικοί μετανάστες που απλώς αναζητούσαν καλύτερη τύχη ή πρόσωπα με ανομολόγητους σκοπούς που είχαν παρεισφρήσει στις δύο άλλες ομάδες.Η σθεναρή στάση της κυβέρνησης, η οποία, για πρώτη φορά τα τελευταία χρόνια, αντέδρασε αποτελεσματικά απέναντι στην «οργανωμένη, μαζική, παράνομη απόπειρα παραβίασης των συνόρων μας», μοιάζει μονόδρομος, καθώς, από τη μια, ανέδειξε τη σοβαρότητα του πολύπτυχου προβλήματος με το οποίο είμαστε αντιμέτωποι, και, από την άλλη, εξέπεμψε διεθνώς σήμα για την αποφασιστικότητα της ελληνικής Πολιτείας να μην επιτρέψει να γίνει το ελληνικό έδαφος πεδίο για να εκτυλιχθούν τα «παιχνίδια ισχύος» που θέλει να παίξει ο Ρετζέπ Ταγίπ Ερντογάν.Το Μέγαρο Μαξίμου έδειξε από την πρώτη στιγμή ότι δεν θα αντιδράσει παθητικά στις προκλητικές κινήσεις της γείτονος και έστειλε προς κάθε κατεύθυνση σαφή μηνύματα τα οποία συνοδεύτηκαν από κινήσεις, οι οποίες βρίσκουν σύμφωνη την ελληνική κοινή γνώμη τόσο στη μεθόριο όσο και στην υπόλοιπη Επικράτεια, καθώς οι πολίτες απαιτούν να πάψει η χώρα μας να είναι «ξέφραγο αμπέλι» και να παρακολουθεί άπραγη τη σοβαρή απειλή για «εισβολή» στο έδαφός της που δέχεται στην πραγματικότητα.Η μεγάλη κινητοποίηση του Στρατού και της Αστυνομίας για το σφράγισμα των χερσαίων ελληνοτουρκικών συνόρων στην περιοχή του Έβρου, η ενίσχυση της φύλαξης στα θαλάσσια σύνορα με την αποστολή πολεμικών πλοίων και σκαφών του Λιμενικού για τη μεγαλύτερη δυνατή αποτροπή της αποβίβασης πλοιαρίων στις ακτές των νησιών του Ανατολικού Αιγαίου, συνιστούν πρωτοβουλίες με τις οποίες είναι σύμφωνη η πλειονότητα των Ελλήνων, όπως έχει καταγραφεί σε μετρήσεις των διαθέσεων των πολιτών.Η κυβέρνηση κατέστησε σαφές ότι είναι αποφασισμένη να κάνειΚαι αυτό είναι ένα μήνυμα που απευθύνεται τόσο στην Άγκυρα, όσο και στην ευρωπαϊκή ηγεσία, η οποία αμήχανα για μια ακόμη φορά παρακολουθεί τις δραματικές εξελίξεις. Είναι επίσης ένα μήνυμα που απευθύνεται προς τους ίδιους τους μετανάστες προκειμένου να αντιληφθούν ότι το πέρασμα τους προς την Ελλάδα είναι πλέον αδύνατο να συμβεί και άρα κακώς συνωστίζονται στα σύνορα και πληρώνουν τους διακινητές που τους προωθούν εκεί.Η σύλληψη και η κράτηση των 66 προσώπων τα οποία κατάφεραν τις τελευταίες ώρες να περάσουν στην Ελλάδα είναι μια ξεκάθαρη προειδοποίηση και προς τις χιλιάδες άλλους που βρίσκονται στη μεθόριο του Έβρου ή κατευθύνονται προς τα εκεί.Σύμφωνα με πληροφορίες που έχει στη διάθεση του το «Θέμα», η κοινή γνώμη, όπως προκύπτει από κυλιόμενες έρευνες που γίνονται τις τελευταίες μέρες, εκτός από το Μεταναστευτικό, επικροτεί και τις ενέργειες της κυβέρνησης στην αντιμετώπιση του κορωνοϊού. Η επιστράτευση των ειδικών και η εν γένει καλή οργάνωση και λειτουργία της κρατικής μηχανής, που επέτρεψε τη γρήγορη απομόνωση των κρουσμάτων που μοιραία εμφανίστηκαν και στη χώρα μας, εκτιμάται ότι συνέβαλαν στην ψυχραιμία με την οποία αντιδρούν οι Έλληνες πολίτες.